**Dato : 11. februar 2015  
Sagsnr. :** 400. 143-45 LFA/lsn

**M Ø D E R E F E R A T**

fra bestyrelsesmøde i Ejerforeningen Nordstrand

**Mødetid: onsdag, den 11. februar 2015 kl. 17.00**

**Mødested: Gildesalen**

**Mødedeltagere: Lars Fogh-Andersen**

**Henrik Carlsen**

**Else Jepsen**

**Mogens Bertelsen  
Marianne Stenholm**

**Afbud: Margit Pedersen**

**Referent: Lars Fogh-Andersen**

**- o – o – o – o – o – o – o -**

Næste bestyrelsesmøde er den 24. marts 2015 kl. 18.00 i Gildesalen.

**01. Godkendelse af referat:**

Referatet fra bestyrelsesmøde den 11. december 2014 blev godkendt og underskrevet. Mødereferater offentliggøres først på hjemmesiden, når de er underskrevet af bestyrelsen. Referenten udsende r som hidtil referatet hurtigst muligt efter bestyrelsesmøderne, således at underskrivelse og offentliggørelse kan finde sted indenfor rimelig tid efter bestyrelsesmøderne.

**02. Honorering af menige bestyrelsesmedlemmer:**

Menige bestyrelsesmedlemmer vederlægges for fremtiden med skattefri udgiftsgodtgørelse efter foreningsreglerne. Foreningens samlede udgift til bestyrelsen forbliver uændret.

**03. Generalforsamling:**

Generalforsamling blev fastsat til den 24. marts 2015 kl. 19.00 i Gildesalen. Margit forestår udarbejdelse af referat, mens Else og Tom står for adgangskontrol og udlevering af stemmesedler. Marianne og Lars fungerer som stemmeoptællere, medmindre andre melder sig..

Formandsberetning og et af bestyrelsen godkendt budget skal foreligge umiddelbart efter uformelt bestyrelsesmøde den 4. marts 2015, således at der kan ske rettidig udsendelse til ejerne(14 dages varsel).

Margit Pedersen har oplyst, at hun ikke genopstiller til bestyrelsen. Bestyrelsen anmodede i øvrigt om, at der i forbindelse med endelig indkaldelse til generalforsamlingen anføres, hvem der er på valg og hvem der henholdsvis genopstiller/ikke genopstiller.

Den hidtidige praksis med valg af suppleanter i forbindelse med generalforsamlingen afskaffes, idet der ikke er vedtægtsmæssigt belæg for valg af suppleanter. Får bestyrelsen behov for supplering eller hjælp til konkrete opgaver foretager bestyrelsen selv udpegningen.

**04. Gennemgang af budget:**Administrator fremlagde årsbudget, der gennemgås af bestyrelsen i forbindelse med uformelt bestyrelses-møde den 17. februar 2015.

Fremadrettet skal budgettet justeres, så det følger hovedtallene i regnskabet, således at årsregnskabet fremtidig skal indeholde sammenligningstal vedrørende budget og sidste års regnskab.

**05. Status fælles bredbånd:**

Bestyrelsen har undersøgt muligheden for at indgå en kollektiv aftale om forsyning med TV/bredbånd.

Bestyrelsen vurderer, at dette ikke er realistisk, idet der kræves en meget høj grad af tilslutning blandt ejerne. TV og bredbånd er derfor fortsat et individuelt anliggende.

**06. Molokforslag:**

Bestyrelsen har afholdt orienteringsmøde vedrørende forslaget om etableringen af molokrenovation. Den direkte besparelse vedrørende renovationsafgift vil sammen med et reduceret behov for ferieafløser i sommerferien udmønte sig i en besparelse på knap kr. 30.000,00 pr. år. Administrator opfordrede bestyrelsen til at udarbejde et skriftligt forslag med et orienterende indhold, der udsendes sammen med i forbindelse med endelig indkaldelse til generalforsamlingen.

**07. Status vinduesreklamationer og utætheder ved altaner:**

En konsulent fra vinduesleverandøren, Primo, har aflagt besøg i uge 6 og foretaget diverse justeringer, der hvor der har været behov for det. Alle vinduer skulle nu fungere tilfredsstillende.

I forbindelse med skybruddet i efteråret 2014, kunne der konstateres vandindtrængning ved flere altaner. I enkelte tilfælde er der fundet utætheder i den membran, der skal sikre mod vandindtrængning i tilknytning til altanerne. Icopal har med nogen forsinkelse nu foretaget afhjælpning.

**08. Mødeplan 2015:**

Bestyrelsesmøderne for resten af året fastlægges i umiddelbart efter generalforsamlingen.

**09. Eventuelt:**

Bestyrelsen har konstateret, at der fortsat er henstillet diverse effekter i flere af trappeopgangene.

**Disse effekter skal fjernes inden 14 dage fra offentliggørelsen af dette referat. I det omfang enkelte ejere ikke retter sig efter husordenen vil de blive kontaktet skriftligt af bestyrelsen.**

Bredbåndsforbindelsen til Toms kontor opsiges af administrator, da den vurderes at være overflødig i og med at alle i dag har privat netadgang.  
  
Administrator har været i kontakt med et lokalt VVS-firma med henblik på en statusvurdering af ejerfore-ningens VVS-installationer. Der er endnu ikke kommet nogen tilbagemelding og der vil først blive rekvireret, når det er afklaret om og i givet fald, hvor meget der skal betales for en gennemgang.

Vores medarbejder Tom Pedersen har 25 års jubilæum den 1. maj 2015 og det skal fejres den 6. maj 2015.

Som referent:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Lars Fogh-Andersen